Tamodi Lodge and Stables | LekkeSlaap
Tamodi Lodge and Stables: Hooffoto's
Tamodi Lodge and Stables: Standard Suite : King
Tamodi Lodge and Stables: Standard Suite : King/Twin
Tamodi Lodge and Stables: Honeymoon Suite (Main Building)
Tamodi Lodge and Stables: Honeymoon Suite (Separate Building)
Adres: Plaas 544, Keurboomshoogte, Plettenbergbaai, 6600, Wes-Kaap
Tamodi Guest Lodge and Stables is geskep deur Lynne en Owen Johnston weens 'n passie vir perde en die manjifieke valleie van die Crags. Hierdie passie word nou weerspieël in 'n pragtige en luukse B&B op die Tuinroete in Plettenbergbaai. Dit is die ideale plekkie vir 'n stil en rustige buitelug-vakansie.
Die lodge kyk uit oor die manjifieke inheemse woud en vallei asook die asemrowende Tsitsikammaberge. Dit dra by tot die rustige atmosfeer wat hierdie betowerende en keurig ontwerpte Plettenbergbaai-verblyf bied. Die argitektuur van die huis is een van die mees fantastiese aspekte en dit laat gaste sommer onmiddellik tuis voel. Die lodge beskik oor 2 ruim sitkamers en 3 massiewe kaggels wat dit heerlik warm en gemaklik maak gedurende die wintermaande. Daar is ook 'n leeskamer en swembad wat tesame die perfekte resep is vir 'n ontspanne somervakansie.
Die perseel maak deel uit van 'n natuurlike bewarea en dis ook 'n bedrywige perdeplaas wat rylesse bied. Die omliggende woud is die tuiste van verskeie plaaslike voëlspesies, wat dit natuurlik 'n absolute paradys maak vir voëlkykers of selfs net diegene wat lekker wil ontspan met die rustige getjilp van voëltjies in die agtergrond.
Verblyf word aangebied in 2 pragtige standaardkamers en luukse wittebrood-suites. Elke eenheid is ontwerp en versier met luukse gemak in gedagte en aandag aan detail sal jou bederf en help om volkome te ontspan.
Aangesien die lodge 'n B&B is, kan al ons gaste soggens smul aan 'n volledige ontbyt. Vir middag- en aandetes kan ons jou verwys na 'n hele paar van ons gunsteling restaurante in die omtrek. Enrico's is, byvoorbeeld, net 'n paar minute se ry ver by Keurboomstrand en daar kan jy lekker sit en die manjifieke uitsigte oor die baai geniet terwyl jy na walvisse kyk of die dolfyne dophou wat in die baai baljaar.
Ons plaas is baie na aan Plettenbergbaai op die Tuinroete en dit beteken dat daar definitief nooit een verveelde oomblik sal wees nie. Jy kan rustig en op jou eie stoom die dorp en al sy besienswaardighede gaan verken.
Plaas 544, Keurboomshoogte, Plettenbergbaai, 6600, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAJGU1NDdmNzMzLWE1Y2EtNGI3My1hZjI2LTRkN2EzYzAyNDY5Zg?w=1440&h=960&fit=crop&auto=format Vanaf R3 400 per nag (vir 2 persone) Farm 544 Keurboom Heights 6600 Wes-Kaap 086 999 0018 14:00-19:00 11:00 -33.986861818467 23.455194370254